Ulundi
Ulundi on linn Lõuna-Aafrika Vabariigis KwaZulu-Natali provintsis, Zululandi ringkonna ja Ulundi valla halduskeskus. Ulundi asutati 1873. aastal suulude riigi pealinnana. 1879. aastal toimus Ulundi lähedal Briti vägede ja suulude vahel Ulundi lahing, milles suulude vägi puruks löödi. 1980–1994 oli Ulundi KwaZulu bantustani pealinn. 1994–2004 oli Ulundi KwaZulu-Natali provintsi halduskeskus. Lõuna-Aafrika Vabariigi 2011. aasta rahvaloenduse andmetel oli Ulundi elanikest mustanahalisi aafriklasi 98,88%, värvilisi 0,29%, valgeid 0,24%, India või Aasia päritolu inimesi 0,15% ja teisi 0,43%. Suulu keelt pidas emakeeleks 93,39% inimesi, inglise keelt 2,58% ja ndebele keelt 1,14%.